Lunglei District Bawrhsapin Lunglei District-a department hrang hrangte hna thawh hriat chian nan office hotu lute nen inkawm hona hun a buatsaih chhunzawm,"1197/2024-2025 2024 Vawkhniahzawn thla ni 16: Vawiin khan Lunglei District Deputy Commissioner Pu R. Lalṭhazuala kaihhruaiin Lunglei DC Conference Hall-ah a ni hnih nan Lunglei District chhunga department hrang hrangte hna thawh leh dinhmun inhrilh hriat nana inkawm hona buatsaih chhunzawm a ni. Lunglei District Bawrhsap Pu R. Lalṭhazuala chuan Lunglei District-ah Bawrhsap hna a zawm thar angin, sawrkar department hrang hrangte nena thawh hona ṭha tak a awm theih nan department hrang hrangte hna thawh kalphung, hmachhawp leh harsatnate hriat chian a mamawh tih sawiin, chumi atan chuan inhmuh khawm pawh chu buatsaih a nih thu a sawi a. Lunglei District hmasawnna tur leh mipuite tan ṭhahnem ngai taka thawh hopuiah department hrang hrangte chu a sawm a ni. Vawiina a ni hnihna atana Lunglei District-a sawrkar department-te hna thawh inhriattirnaah hian chawhma lamah office 11 - District Agriculture Officer, District Fisheries Development Officer, District Sericulture Officer, District AH&Vety Officer, Executive Engineer (I&WRD), District Officer (LRS&WC), Project Director (ATMA), Joint Director (AH&Vety Southern Zone), District Horticulture Officer, District Cooperative Officer leh Development Officer (MKVIB) te'n powerpoint presentation hmangin an department dinhmun te an tar lang a. Chawhnu lamah office 22 - Superintendent of Police, Chief Executive Officer (LMC), Divisional Forest Officer, Assistant Commissioner (E&ND), Deputy Controller (Legal Metrology), District Civil Supply Officer, Assistant Controller (P&S), District Labour & Employment Officer, Senior Research Officer (A&C), District Urban Development Officer (UD&PA), District Treasury Officer, District Commerce & Industries Officer, Joint Director (A& T Southern Zone), Conservator of Forests, Commandant (2nd Bn MAP), Settlement Officer (LR&S), District Transport Officer, Deputy Commissioner of State Tax, District Research Officer (Economics & Statistics), District Sainik Welfare & Resettlement Officer, Superintendent (District Jail) leh District Information & Public Relations Officer te'n hun an hmang ve thung a ni. He hunah hian Additional Deputy Commissioner pahnih - Pu James Miahlung leh Pi Rochuangkimi Khenglawt te'n Bawrhsap hi an ṭawiawm a. Department-te harsatna hrang hrang chin fel dan tur leh ṭha zawka hna thawh dan tur rawtna hrang hrangte sawi ho a ni bawk. Attachment Loading attachment...",Dated: 16 th Jul 24 4:14 PM,https://dipr.mizoram.gov.in/post/lunglei-district-bawrhsapin-lunglei-district-a-department-hrang-hrangte-hna-thawh-hriat-chian-nan-office-hotu-lute-nen-inkawm-hona-hun-a-buatsaih-chhunzawm